
R E F E R A T   D E   A P R O B A R E
privind aplicarea noului număr maxim de posturi stabilit de către Instituția Prefectului - Judeţul Hunedoara pentru Municipiul Brad în conformitate
 cu prevederile O.U.G. nr. 7/2026



În conformitate cu prevederile art. XL alin (1) din O.U.G. nr. 7/2026 „Începând cu data intrării în vigoare a prezentei ordonanțe de urgență, numărul maxim al posturilor corespunzător fiecărei unități/subdiviziuni administrativ-teritoriale, stabilit pentru anul 2025 potrivit art. III alin. (81) din Ordonanța de urgență a Guvernului nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, aprobată cu modificări și completări prin Legea nr. 13/2011, cu modificările și completările ulterioare, și pct. 1 din anexa la respectiva ordonanță de urgență, se reduce cu 30%.”
Instituția Prefectului – Județul Hunedoara, prin adresa nr. 2108/09.03.2026, înregistrată la Primăria Municipiului Brad sub nr. 21217/12.03.2026 și, respectiv, sub nr. 21699/16.03.2026, cu respectarea prevederilor art. XL alin. (2) din O.U.G. nr. 7/2026 pentru modificarea şi completarea unor acte normative, precum și pentru adoptarea unor măsuri pentru creșterea capacității financiare a unităților administrativ - teritoriale, a comunicat numărul maxim de posturi stabilit pentru Municipiul Brad, pentru anul 2026, astfel:
 a. numărul maxim de posturi din aparatul de specialitate al Primarului Municipiului Brad, precum și din instituțiile publice locale este de 85;
 b. numărul maxim de posturi pentru Serviciul Public Comunitar Local de Evidență a Persoanelor, fără personalitate juridică, este de 6;
 c. numărul maxim de posturi pentru Serviciul Poliția Locală este de 12;
 d. numărul maxim de posturi pentru implementarea proiectelor finanțate din fonduri externe nerambursabile (numai pentru perioada implementării proiectelor) este de 10;
 e. numărul de posturi suplimentar de șoferi, necesar deservirii microbuzelor școlare este de 1, rezultând un TOTAL de 114 POSTURI.
Potrivit prevederilor art. XL alin. (3) din O.U.G. nr. 7/2026, autoritatea administrației publice locale are obligația ca, în termen de 30 de zile de la comunicarea numărului maxim de posturi stabilit de către instituția prefectului, să adopte o hotărâre a consiliului local, privind aplicarea noului număr maxim de posturi, care va fi comunicat și direcției regionale ale finanțelor publice județene.
Numărul maxim de posturi stabilit pentru anul 2026 nu se aplică capitolului bugetar ”Învățământ” finanțat din bugetul local al Municipiului Brad, capitolului bugetar  ”Cultură” pentru bibliotecă și nici capitolelor bugetare ”Sănătate”, ”Asigurări și asistență socială”, indiferent de sursa de finanțare.
În vederea încadrării în noul numărul maxim de posturi, se vor reduce un număr de 37 de posturi, reprezentând 30% din totalul posturilor stabilite potrivit pct. 1 din Anexa la O.U.G. nr. 63/2010, cu modificările și completările ulterioare, prin reduceri de posturi la toate punctele din această Anexă și, respectiv, 2 posturi din cadrul Serviciului Poliția Locală, în conformitate cu prevederile art. X pct. 5 lit. a) din O.U.G. nr. 7/2026.
În scopul punerii în aplicare a acestei măsuri, Consiliul Local al Municipiului Brad va aproba, la propunerea Primarului Municipiului Brad, reorganizarea aparatului de specialitate al Primarului Municipiului Brad și a instituțiilor subordonate Consiliului Local al Municipiului Brad până cel târziu la data de 1 iulie 2026, conform prevederilor art. XL alin. (6) din același act normativ.
În contextul celor de mai sus am inițiat prezentul proiect de hotărâre privind aplicarea noului număr maxim de posturi stabilit de către Instituția Prefectului - Judeţul Hunedoara pentru Municipiul Brad, în conformitate cu prevederile O.U.G. nr. 7/2026 și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. X pct. 1, pct. 5 lit. a) și art. XL alin. (3), alin. (6) şi alin. (8) din O.U.G. nr. 7/2026 pentru modificarea şi completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale, ale art. 129 alin. (1), alin. (2) lit. a), alin. (3) lit. c) şi alin. (14) din O.U.G. nr. 57/2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

